शान-ओ-शौकत से निकला जुलूस-ए-मोहम्मदी
जश्न-ए-मिलादुन्नबीका पर्व जिले भर में गुरुवार को शानौ शौकत के साथ मनाया गया। सवेरे से ही मुस्लिम परिवारों में खुशी का माहौल था। दोपहर बाद हर कोई जुलूस में शामिल होने के लिए पहुंचा। जश्न को लेकर शहर में जगह-जगह आकर्षक सजावट की गई और मस्जिदों घरों पर रोशनी की गई। इस मौके मोमिनों ने बरकतों और दुनिया में अमन चैन की दुआ मांगी।
नमाज के बाद जामा मस्जिद से अलम का झंडा रवाना होकर हजरत दावर शाह बाबा की दरगाह पहुंचा। यहां से जुलूस-ए--मोहम्मदी रवाना हुआ, जो शहर के विभिन्न मार्गों से निकलता हुआ वापस हजरत दावर शाह बाबा की दरगाह पर पहुंचा। इस मौके अकीदतमंदों की ओर से दरगाह परिसर में दावरशाह बाबा की मजार पर चादर एवं फूल पेश कर देश में अमन चैन की दुआएं मांगी। जुलूस के दौरान एडीएम प्रहलाद सहाय नागा, अतिरिक्त पुलिस अधीक्षक डॉ.प्रेरणा शेखावत, एसडीएम ओम प्रकाश विश्नोई, डीएसपी तेजसिंह राठौड़ समेत पुलिस जाब्ता तैनात था। (संबधित समाचारपेज 22 पर)
ईदमिलादुन्नबी पर गायों को चारा खिलाते मुस्लिम समाज के लोग।
इसलिए मनाई जाती है ईद मिलादुन्नबी
मिलादुन्नबीयानि इस्लाम के संस्थापक पैगंबर मोहम्मद का जन्मदिन रबी उल अव्वल महीने की 12 तारीख को मनाया जाता है। हजरत मोहम्मद साहब का जन्म सऊदी अरब के मक्का में हुआ था। उनके वालिद का नाम अब्दुल बिन अब्दुल मुतलिब था और वालेदा का नाम आमेना था। उनके जन्मदिन को लेकर यह पर्व मनाया जाता है।
गायों काे खिलाया हरा चारा
जश्नेईद मिलादुन्नबी के मौके मुस्लिम यूथ क्लब एवं मुस्लिम वेलफेयर सोसायटी के संयुक्त तत्वावधान में लोक कल्याण कार्यों का आयोजन किया गया। क्लब के सदस्यों ने गायों को हरे चारे का वितरण किया। साथ ही जरूरतमंद मरीजों की मदद के लिए रक्तदान सूची तैयार की, जो आवश्यकता होने पर चिकित्सालय में ग्रुप के आधार पर रक्तदान करेंगे। इस मौके अयूब खान पठान, सरफूद्दीन अब्बासी, शौकत मिस्त्री, मोहम्मद हनीफ शेख, शौकत भाई एवं मोहम्मद इकबाल, कदीर रजा, प्यारे मोहम्मद, इस्माइल भाई, मकसूद, अतिक मोहम्मद, मुनव्वर अली समेत कार्यकर्ता मौजूद थे।
जुलूस का फूलों से किया स्वागत
ईदमिलादुन्नबी पर मुस्लिम समाज की ओर से शहर में निकाले गए जुलूस-ए-मोहम्मदी का जगह-जगह लोगों ने फूलों की वर्षा कर स्वागत किया। जुलूस के बस स्टैंड के बाहर पहुंचने पर टैक्सी यूनियन की ओर से स्वागत किया गया। वहीं जगह-जगह पर मुस्लिम समाज की ओर से शर्बत का भी आयोजन किया गया।
सिरोही. ईदमिलादुन्नबीपर शहर में निकाला गया जुलूस मोहम्मदी। फोटो| भास्कर
hin_Deva hin_Deva hin_Deva bho_Deva awa_Deva hin_Deva hin_Deva hin_Deva hin_Deva hin_Deva bho_Deva